ทองคำปิดพุ่ง 17.10 ดอลล์
สัญญาทองคำตลาดนิวยอร์กปิดทะยานขึ้นแข็งแกร่ง ได้แรงหนุนจากสกุลเงินดอลลาร์สหรัฐที่อ่อนค่าลง
17 มี.ค. 2553

สัญญาทองคำตลาดนิวยอร์กปิดทะยานขึ้นแข็งแกร่ง ได้แรงหนุนจากสกุลเงินดอลลาร์สหรัฐที่อ่อนค่าลง
สัญญาทองคำตลาด COMEX (Commodity Exchange) ส่งมอบเดือนเม.ย. พุ่งขึ้น 17.10 ดอลลาร์ ปิดที่ 1,122.50 ดอลลาร์/ออนซ์ หลังจากเคลื่อนตัวในช่วง เคลื่อนตัวในช่วง 1,108.10-1,128.10 ดอลลาร์
สัญญาโลหะเงินเดือนพ.ค.ปิดที่ 17.354 ดอลลาร์/ออนซ์ เพิ่มขึ้น 24.6 เซนต์ และสัญญาโลหะทองแดงส่งมอบเดือนพ.ค.เพิ่มขึ้น 0.05 เซนต์ ปิดที่ 3.365 ดอลลาร์/ปอนด์
ส่วนสัญญาพลาตินัมเดือนเม.ย.ปิดที่ 1,630.70 ดอลลาร์/ออนซ์ พุ่งขึ้น 14.90 ดอลลาร์ และสัญญาพัลลาเดียมส่งมอบเดือนมิ.ย. 472.40 ดอลลาร์/ออนซ์ เพิ่มขึ้น 11.75 ดอลลาร์
สัญญาทองคำ COMEX ได้แรงหนุนจากเงินดอลลาร์ที่อ่อนค่าลงเมื่อเทียบกับสกุลเงินหลักๆ ก่อนที่เฟดจะตัดสินใจเรื่องแนวโน้มอัตราดอกเบี้ย โดยหลังจากตลาดทองคำปิดทำการแล้ว คณะกรรมการเฟดได้มีมติคงอัตราดอกเบี้ยระยะสั้น (fed fund rate) ไว้ที่ระดับ 0-0.25% และยืนยันว่าจะคงอัตราดอกเบี้ยไว้ที่ระดับต่ำต่อไปอีกระยะหนึ่งเพื่อฟื้นฟูเศรษฐกิจ
นักลงทุนคลายความวิตกกังวลเกี่ยวกับสถานะทางการเงินของกรีซ หลังจากสแตนดาร์ด แอนด์ พัวร์ (เอสแอนด์พี) ประกาศคงอันดับเครดิตระยะสั้นของกรีซที่ BBB+ และคงอันดับเครดิตระยะสั้นที่ A-2 พร้อมกับถอดถอนชื่อกรีซออกจากเครดิตพินิจ หลังจากมีสัญญาณบ่งชี้ว่ารัฐบาลกรีซจะสามารถลดยอดขาดดุลงบประมาณและหนี้สินได้ตามเป้าหมายในระยะใกล้นี้
กองทุน SPDR Gold Trust ซึ่งเป็นกองทุน ETF ทองรายใหญ่ที่สุดในโลก ได้ถือครองทองคำที่ระดับ 1,115.511 ตัน ณ วันที่ 15 มี.ค. ซึ่งทรงตัวจากระดับของวันที่ 10 มี.ค.